
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΙΑΝΟΥΑΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

13 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 
του 11ου Νηπιαγωγείου Αιγάλεω Ν. Αττικής . 1 

Αναγκαστική απαλλοτρίωση ακινήτων για τη διάνοιξη της επαρχια¬ 
κής οδού Ζακύνθου - Αλυκών από χ.θ. 0+860 έως χ.θ. 1+429 
και από χ.θ. 2+885 έως χ.θ. 14+300 Ν. Αττικής .. 2 

Αναγκαστική απαλλοτρίωση ακινήτων για τη διάνοιξη και βελτί¬ 
ωση επαρχιακής οδού νέας εισόδου πόλης Καλαμάτας Ν. Καλα¬ 
μάτας .. 3 


Αναγκαστική απαλλοτρίωση έκτασης μ2 11.200 στη θέση Ελατιά 
Μακρυπλάϊ Γερανίων του Δήμου Μεγάρων Ν. Δυτ. Αττικής . 4 

Αναγκαστική απαλλοτρίωση ακινήτων για τη διάνοιξη Κοινοτικού 
δρόμου στην Κοινότητα Τυλίσου Ν. Ηρακλείου. 5 

ΠΟΛΕΟΔΟΜΙΑ 

ΔΙΑΤΑΓΜΑ 

"Εγκριση μεταφοράς συντελεστή δόμησης διατηρητέου ακινήτου που 
βρίσκεται εντός του παραδοσιακού τμήματος της πόλε ως του 
Πειραιά..... 6 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στο οικο¬ 
δομικό τετράγωνο 46 επί της κεντρικής πλατείας Χαλανδρίου 
(Ν. Αττικής) και καθορισμός ειδικών όρων και περιορισμών δό¬ 
μησης αυτού . 7 · 

Χαρακτηρισμός ως διατηρητέων δύο (2) κτιρίων που βρίσκονται επί 
των οδών Καλλιδρομίου αρ. 58 και Ανεξαρτησίας αντίστοιχα 
στην περιοχή Εξαρχείων του δήμου Αθηναίων Ν. Αττικής .. 8 

Χαρακτηρισμός ως διατηρητέου του κτιρίου που βρίσκεται στην οδό 
Βλαχάβα 6, του δήμου Ιωαννιτών (ν. Ιωαννίνων) και καθορι¬ 


σμός ειδικών όρων και περιορισμών δόμησης» .— 9 

Χαρακτηρισμός ως διατηρητέου του κτιρίου που βρίσκεται στην οδό 
Βρυσσών 5 στο δήμο Χανιών (Ν. Χανιών) και καθορισμός ειδι¬ 
κών όρων και περιορισμών δόμησης».10 

ΑΝΑΚΟΙΝΩΣΕΙΣ 


Ειδοποίηση της γενομένης παρακαταθέσεως αποζημιώσεως λόγω 
απαλλοτριώσεως (προσκυρώσεως) ακινήτων στην θεσ/νίκη. 11 


ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. Π. 7583/1971 π.ε. (1) 

Αναγκαστική απαλλοτρίωση έκτασης για την ανέγερση διδακτηρίου του 
11ου Νηπιαγωγείου Αιγάλεω Ν. Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων σε συνδυασμό με τις διατάξεις του Β.Δ/τος 139/1971 
«περί της αρμοδιότητας των νομαρχών προς κήρυξιν αναγκαστικών τι- 
νων απαλλοτριώσεων». 

2. τις διατάξεις του άρθρου 17 του ΑΝ 627/1968 «περί Οργανισμού 
Σχολικών Κτιρίων» σε συνδυασμό με τις διατάξεις του Ν. 513/1976. 

3. Το από 21.7.88 απόσπασμα πρακτικού από τη συνεδρίαση με 
αριθ. 1629 του Διοικητικού Συμβουλίου του Οργανισμού Σχολικών 
Κτιρίων. 

4. Το από 26.1.1988 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νόμο Επιτροπή, απο¬ 
φασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την ανέγερση διδακτηρίου του 11ου Νη¬ 
πιαγωγείου Αιγάλεω έκτασης συνολικού εμβαδού 1050 μ2, που βρί¬ 
σκεται στην περιοχή του Δήμου Αιγάλεω, μεταξύ των δρόμων Γκύζη, 
Β. Ηπείρου και Χαλεπά (Ο.Τ. 513) και φαίνεται με τα γράμματα Α-Β- 
Γ-Δ-Ε-Α και κλίμακα 1:200 στο από Σεπτέμβριο 1988 αριθ. 804 κτη- 
ματολογικό διάγραμμα πίνακα της Μηχανικού Παναγιώτας Αναγνω- 
στοπούλου, που έχει θεωρήσει για τη Δ/νση Γηπέδων του ΟΣΚ ο Τοπο¬ 
γράφος Μηχανικός Γεώργιος Μορφόπουλος. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Νικόλαος Μαρκίδης του Μιχαήλ. 

Η απαλλοτρίωση κηρύσσεται υπέρ του Οργανισμού Σχολικών Κτι¬ 
ρίων και με δαπάνη του. 

Η απόφασή αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΟΝ 

ΔΗΜ. ΤΣΟΒΟΛΑΣ Γ. ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π. 7074/1852 (2) 

Αναγκαστική απαλλοτρίωση ακινήτων για τη διάνοιξη της επαρχιακής 

οδού Ζακύνθου - Αλυκών από χ.θ. 0+860 έως χ.θ. 1 +429 και από 

χ.θ. 2+885 έως χ.θ. 14+300. 

ΟΙ ΥΠΟΥΡΓΟΙ ! 

ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί (αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν (αναγκαστικών τι- 
νων απαλλοτριώσεων». ; 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήαεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως, 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διάνοιξη της επαρχιακής οδού Ζακύνθου 
- Αλυκών, από χ.θ. 0+860 έως χ.θ. 1+429 και από χ.θ. 2+885 έως 
χ.θ. 14+300, έκτασης συνολικού εμβαδού 137.032 μ2 που φαίνεται 
στα κτηματολογικά διαγράμματα (σύνολο 4) και στους αντίστοιχους 
κτηματολογικούς πίνακες (σύνολο 4) των αναδοχών Δ. Σιώρη και Κ. 
Ηλιόπουλου, τα οποία έχουν θεωρηθεί από το Διευθυντή Τεχνικών Υπη¬ 
ρεσιών Νομού Ζακύνθου Σ. Συμεωνίδη. 

Στην απαλλοτρίωση δεν περιλαμβάνονται οι εκτάσεις εκείνες που στα 
κτηματολογικά στοιχεία φέρονται ότι ανήκουν στο Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Τερεζάκης Δημήτριος του Μιχαήλ, 2) Παναγιώργης Παύ¬ 
λος του Νικολάου κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Νομαρχιακού Ταμείου Ζακύνθου και β) των παρόδιων ιδιοκτητών 
που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡΙΒ/ΝΤΟΣ. ΧΟΡ/ΞΙΑΣ & ΔΗΜ. ΕΡΓΟΝ 

ΔΗΜ. ΤΣΟΒΟΛΑΣ Β. ΚΕΔΙΚΟΓΛΟΥ 

-φ- 

Αριθ. Π, 7176/1862 π.ε. . (3) 

Αναγκαστική απαλλοτρίωση ακινήτων γιά τη διάνοιξη και βελτίωση 
επαρχιακής οδού νέας εισόδου πόλης Καλαμάτας Ν. Καλαμάτας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979. 

4. Την αριθμ. Τ.Υ. 11450/8404/1.12.1988 απόφαση του Νο¬ 
μάρχη Μεσσηνίας «περί εφαρμογής άρθρου 1 του Ν. 653/1977 περί 
υποχρεώσεως των παρόδιων ιδιοκτητών για την διάνοιξιν Εθνικών 
οδών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διάνοιξη και βελτίωση της επαρχιακής 
οδού νέας εισόδου πόλης Καλαμάτας έκτασης 64845 μ2 που φαίνεται 
με κλίμακα 1:1000 στο από 21,10.1988 κτηματολογικό διάγραμμα 


και στον αντίστοιχο κτηματολογικό πίνακα του Χ.Α. ΧΑΤΖΗΔΑΚΗ τα 
οποία έχουν θεωρηθεί από το Διευθυντή της Δ/νσης Δ12 του Υπουρ¬ 
γείου Περιβάλλοντος, Χωροταξίας και Δημ. Έργων Κ. ΔΕΣΥΠΡΗ, 
στις 7.11.1988. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Βασίλειος Νικολόπουλος, 2) Δήμος Καλαμάτας κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Δημοσίων Έργων (ΣΑΕ 
069 αριθμ. έργου 8669005(01)ΔΕ) και β) των παρόδιων ιδιοκτητών 
που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνας 4 Ιανουάριου 1989 

ΟΙ ΥΠΟΥΡΓΟΙ 

.. . ΟΙΚΟΝΟΜΙΚΟΝ ΠΕΡΙΒ/ΝΤΟΣ, ΧΟΡ/ΞΙΑΣ 8. ΔΗΜ. ΕΡΓΟΝ 

ΔΗΜ. ΤΣΟΒΟΛΑΣ Β. ΚΕΔΙΚΟΓΛΟΥ 

-*— 

-Αριθ. 646 (4) 

Αναγκαστική απαλλοτρίωση έκτασης μ2 11.200 στη θέση Ελατιά Μα- 
κρυπλάϊ Γερανίων του Δήμου Μεγάρων. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Αφού έλαβε υπόψη: 

1. Τις διατάξεις του Ν. 3200/55 «περί διοικητικής αποκέντρωσης 
και του Ν.Δ/τος 1147/72 «περί διοίκησης της μείζονος Πρωτευού- 
σης». 

2. Τις διατάξεις του άρθρου 1 παρ. 3 του Ν.Δ. 797/71 «περί κήρυ¬ 
ξης αναγ/κών απαλ/σεων» σε συνδυασμό με τις διατάξεις του Β.Δ/τος 
139/71 περί αρμοδιότητος των Νομαρχών για την κήρυξη ορισμένων 
απαλ/σεων. 

3. Το αριθ. Γ1/Δ/42247/288/14.12.88 έγγραφο της Πολιτικής 
Αεροπορίας με το οποίο ζητά την κήρυξη αναγκαστικής απαλ/σης ακι¬ 
νήτων στη θέση Μακρύ Πλάι Γερανίων για τις ανάγκες της πολιτικής 
αεροπορίας. 

4. Το αριθ. 94653/1738/21.8.87 έγγραφο του Υπουργείου Γεωρ- 
γίας. 

5. Την από 5.10.1988 έκθεση της Υπηρεσίας Πολ. Αεροπορίας Δ/ 
νση Ηλεκτρονικών (Β4) για την ανάγκη απαλ/σης έκτασης για την δη¬ 
μιουργία Σταθμού Τηλεπικοινωνιών στη περιοχή Ελατιάς Μακρυπλάϊ 
Γερανίων. 

6. Τις διατάξεις του Νόμου Γ.Σ.Ι.ΣΤ/1907 «περί (αναγκαστικών 
κ.λπ. σε συνδιασμό με τις διατάξεις του άρθρου 56 του 5017/1931 Νό¬ 
μου «περί πολιτικής Αεροπορίας» και το από 11.2.52 Β.Δ/τος, αποφα¬ 
σίζουμε: 

" Κηρύσσουμε την (αναγκαστική απαλλοτρίωση ακινήτων υπέρ του Δη¬ 
μοσίου και σε βάρος του προϋπολογισμού Δημοσίων Επενδύσεων για τις 
ανάγκες της πολιτικής Αεροπορίας και ειδικότερα για την εγκατάσταση 
τηλεπικοινωνιακού σταθμού λήψεως επικοινωνιών ελέγχου εναέριας 
κυκλοφορίας εδάφους - αέρος, συνολικής έκτασης 11.200 τ.μ. στη 
θέση Ελατιά Μακρυπλάϊ Γερανίων του Δήμου Μεγάρων που φαίνονται 
στο συνημμένο κτηματολογικό διάγραμμα με αριθμό 448Β με κλίμακα 
1:500 της πολ. Αεροπορίας και στον επ’ αυτού κτηματολογικό πίνακα 
που συνέταξε στις 16.6.1988 ο τοπ. μηχανικός με Α' βαθμό Κ. ΛΑ¬ 
ΔΑΣ και θεώρησε ο Δ/ντής ΑΡ. ΜΙΧΑΗΛΙΔΗΣ πολ. Μηχ/κός επίσης 
στις 16.9.1988. 

Η έκταση που απαλλοτριώνεται ανήκει εξ αδιαιρέτου στο Ελληνικό 
Δημόσιο κατά τα 2/3 και κατά το 1/3 στον αναγκαστικό Δασικό συνε¬ 
ταιρισμό Διαχείρισης Συνιδιοκτήτου Δάσους Ελατιάς Μακρυπλάϊ. 

Η απαλλοτρίωση κηρύσσεται υπέρ του Ελληνικού Δημοσίου και με 
δαπάνες που θα αντιμετωπισθούν από τις πιστώσεις του προγράμματος 
Δημοσίων Επενδύσεων του Υπουργείου Εθνικής Οικονομίας. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αιγάλεω, 11 Ιανουάριου 1989 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. 1550 (5) 

Αναγκαστική απαλλοτρίωση ακινήτων για τη διάνοιξη Κοινοτικού δρό¬ 
μου στην Κοινότητα Τυλίσου Ν. Ηρακλείου. 

ΚΟΙΝΟΤΗΤΑ ΤΥΛΙΣΟΥ Ν. ΗΡΑΚΛΕΙΟΥ 

Το Κοινοτικό Συμβούλιο Τυλίσου με την 111 /88 και 116/88 απο¬ 
φάσεις του διαπίστωσε ότι συντρέχουν άμμεσοι λόγοι δημόσιας ωφέ¬ 
λειας για την απαλλοτρίωση των παρακάτω αναφερομένων ακινήτων 
προκειμένου να διανοιχθεί κοινοτικός δρόμος ο οποίος εξυπηρετεί άμε¬ 
σες και επιτακτικές ανάγκες των κατοίκων της Τυλίσου οι οποίοι σή¬ 
μερα εξυπηρετούνται στοιχειωδώς από το υφιστάμενο μονοπάτι. 

Κηρύσσει αναγκαστική απαλλοτρίωση στα ακίνητα των: 

1) Γεωργίου Μαματζάκη που, απαλλοτριώνει ακίνητο έκτασης 
36.05 μ 2 στην θέση Παράγκα και που συνορεύει με κοινοτικό δρόμο 
από Βόρεια και Ανατολικά και με το ακίνητο που απομένει στον ιδιο¬ 
κτήτη μετά την απαλλοτρίωση. Μετά την απαλλοτρίωση απομένει στον 
ιδιοκτήτη ακίνητο έκτασης 255,78 Μ. 

2) Φιολιτάκη Ευτυχίας που συνορεύει με κοινοτικό δρόμο από Βόρεια 
και Δυτικά και με το ακίνητο που απομένει στην ιδιοκτήτρια μετά την 
απαλλοτρίωση. Το ακίνητο που απαλλοτριώνεται είναι 44.49 Μ 2 και 
αυτό που απομένει στην ιδιοκτήτρια είναι έκτασης 366.00 Μ 2 . 

3) Παπάζογλου Αντωνίου του Γεωργίου έκτασης 26.19 Μ 2 και που 
συνορεύει με κοινοτικό δρόμο Νότια και Δυτικά και με το ακίνητο που 
απομένει. Μετά την απαλλοτρίωση απομένει στον ιδιοκτήτη ακίνητο 
έκτασης 94.76 μ 2 . 

οι αποφάσεις αυτές επικυρώθηκαν με την 32223/88 απόφαση της 
Νομάρχου Ηρακλείου. 

Τύλισος, 12 Δεκεμβρίου 1988 
Ο Πρόεδρος 

ΣΤΑΥΡΟΣ Ν. ΧΑΛΚΙΑΔΑΚΗΣ 

- 4 -- 

ΠΟΛΕΟΔΟΜΙΑ 

ΔΙΑΤΑΓΜ Α 

Αριθ. Γ.79050 (6) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του παραδοσιακού τμήματος της πόλεως του Πει¬ 
ραιά. ·' 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτού 
ορίου συντελεστού δομήσεως κ.λπ.χ (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «Περί μετασχηαμτισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π.Δ/γμα (ΦΕΚ. 592/Δ). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979* (ΦΕΚ 
154/Α) όπως τροποποιήθηκε με το υπ’ αριθ. 367/1987 Π.Δ/γμα 
(ΦΕΚ 163/Α). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 


549/Β). 

8. Την υπ’ αριθ. 984/1988 πράξη συναίνεσης των Ελισάβετ Ιωάννη 
Μπελέγρη, Μαρίας Κωνσταντίνου Παπαδόπουλου, Ευγενίας Δαμιανού 
Καχραμάνογλου και Δημητρίου Μηνά Καγιάντα αποκλειστικών κυ¬ 
ρίων του παραπάνω περιγραφομένου ακινήτου. 

9. Την υπ’ αριθ. 103/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 26142/4044/9.6.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής μελέτης. 

11. Την κατόπιν αυτοψίας του υπαλλήλου Χρήστου Καλογήρου επι¬ 
βεβαίωση των εμπλεκομένων στον υπολογισμό του μεταφερομένου συ¬ 
ντελεστή δόμησης στοιχείων του ακινήτου, που βρίσκεται εντός του ρυ¬ 
μοτομικού σχεδίου Πειραιά επί των οδών ΙΙραξιτέλους 51 και Πύλης με 
πρόταση του αναπληρωτή Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο .1. 

1. Εγκρίνεται η μεταφορά του συντελεστή δόμησης του ακινήτου (βα- 

ρυνόμενου) που βρίσκεται στο Παραδοσιακό Τμήμα της πόλης του Πει¬ 
ραιά επί των οδών Πραξιτέλους 51 και Πύλης και έχει χαρακτηρισθεί 
ως διατηρητέο με την υπ, αριθ. 21745/1214/16.3.1987 απόφαση 
«Χαρακτηρισμός ως διατηρητέων τριακοσίων πενήντα εννέα (359) κτι¬ 
ρίων που βρίσκονται στο τμήμα της πόλης του Πειραιά που χαρακτηρί¬ 
στηκε ως παραδοσιακό με το από 27-7/27-8/1982 Π.Δ/γμα (ΦΕΚ 
410/Δ/82) και ενός κτιρίου που βρίσκεται εκτός του παραπάνω τμή¬ 
ματος και καθορισμός ειδικών όρων και περιορισμών δόμησης (ΦΕΚ 
420/Δ/87)» και του οποίου την αποκλειστική κυριότητα έχουν οι πα¬ 
ραπάνω αιτούντες τη μεταφορά του συντελεστή δόμησης, όπως το βα- 
ρυνόμενο ακίνητο φαίνεται με στοιχεία Α Β Γ Δ Α στο σχετικό πρωτό¬ 
τυπο διάγραμμα σε κλίμακα 1:200, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αριθ. 
79050/1988 πράξη του και που συνοπτικό του αντίτυπο δημοσιεύεται 
με το παρόν διάταγμα. , ,· ν . 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 178,84 μ 2 .. 

β. Συντελεστής δόμησης της περιοχής, βάσει του οποίου πραγματο¬ 
ποιείται ή μεταφορά: 4,20. 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτό είναι 
178,84 μ 2 X 4,20 = 751,13 τ.μ. (Δυναμένη νά πραγματοποιηθεί 
750,97). 

ε. Δομημένη επιφάνεια: 357,68 μ 2 (178,84 τ.μ. στο ισόγειο και 
178,84 τ.μ. στον όροφο). 

στ. Μεταφερόμενη δομήσιμη επιφάνεια: 

750,97 τ.μ. - 357,68 τ.μ. = 393,29 τ.μ. από ορόφους. 

ί-' Άρθρο 2 

Εγκρίνεται η χορήγηση τίτλων μεταφοράς συντελεστή δόμησης στο 
όνομα των: 1) Δημητρίου Καγιάντα για εμβαδόν ορόφου 196,64 τ.μ., 
2) Μαρίας Παπαδοπούλου για εμβαδόν ορόφου 73,74 τ.μ. 3) Ευαγγε¬ 
λία Καχραμάνογλου για εμβαδόν ορόφου 73,74 τ.μ. και Ελισάβετ 
Μπελέγρη για εμβαδόν ορόφου 49,17 τ.μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΟΔΟΙ ΚΟΥΝΤΟΥΜίίΓΟϊ 

ηΛ ιούομ. 



Π οο δΤ : νυ 

ΖΗνλυ ίονο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Α ΠΟΦΑΣ ΕΙΣ 

Αριθ. 84399/4904 (7) 

Χαρακτηρισμός ως διατηρητέου του κτιρίου που βρίσκεται στο οικοδο¬ 
μικό τετράγωνο 46 επί της κεντρικής πλατείας Χαλανδρίου (Ν. Ατ¬ 
τικής) και καθορισμός ειδικών όρων και περιορισμών δόμησης αυ¬ 
τού. 

Ο ΥΠΟΥΡΓΟΣ 

ΠΕΡΙΒΑΛΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3 και 4 (παρ. 2) όπως 
τροποποιήθηκε με το άρθρο 1 του Ν. 1772/1988 «Τροποποίηση δια¬ 
τάξεων του Ν. 1577/1985 «Γενικός Οικοδομικός Κανονισμός και άλ¬ 
λες σχετικές διατάξεις» (ΦΕΚ 91/Α/88). 

2. Την υπ’ αριθ. ΐ. 1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων 
κ.λπ.» (ΦΕΚ 526/Β). 

3. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
541/Β). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Την από 7.3.1988 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7) την οποία υιοθετεί η Διεύ¬ 
θυνση Πολεοδομικού Σχεδιασμού, Τμήμα Παραδοσιακών Οικισμών με 
το υπ’ αριθ. 244/1988 σήμα της. 

6. Την από 14.4.1988 ένσταση των Δημητρίου Ευθυμίου και Κων¬ 
σταντίνου Παπαγεωργίου. 

7. Την από 12.9.88 εισήγηση της Δ/νσης Πολεοδομικού Σχεδια- 
σμού, Τμήμα Παραδοσιακών Οικισμών, επί της ανωτέρω ενστά- 
σεως. 

8. Το υπ’ αριθ. 51/1988 Π.Δ/γμα «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων» και ειδικότερα το άρθρο 
5 παρ. 1 και 2 εδ. γ, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στο οικο¬ 
δομικό τετράγωνο 46 επί της κεντρικής πλατείας Χαλανδρίου (Ν. Αττι- 
κής), φερόμενο ως ιδιοκτησία των Κων/νου Παπαγεωργίου και Δημη¬ 
τρίου Ευθυμίου, όπως φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
84399/4904/1988 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον στο Τμήμα Αρχείου Σχεδίων της Δ/νσης Τοπο¬ 
γραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Πουλίου και Αμαλιάδος 17 για να λάβουν 
γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
οι επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο γενικός αρχιτεκτονικός χαρακτήρας του και οι βασι¬ 
κές αρχές της σύνθεσής του. 

4. Επιτρέπεται η προσθήκη ενός μόνο ορόφου, χωρίς υπέρβαση του 
συντελεστή δόμησης που ισχύει στο Ο.Τ. 46 του ρυμοτομικού σχεδίου 
Χαλανδρίου μετά από έγκριση της σχετικής αρχιτεκτονικής μελέτης 
από την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). Η πρόσοψη της προσθήκης πρέπει να εναρμονίζεται με το χα¬ 
ρακτηριζόμενο ως διατηρητέο κτίριο. 

5. Για το διατηρητέο κτίριο καθώς και για την προσθήκη επιτρέπο¬ 
νται μόνο οι χρήσεις: Καφενείου, αναψυκτηρίου, γαλακτοπωλείου, ζα¬ 
χαροπλαστείου, εστιατορίου. 

6. Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για τυ¬ 
χόν χρήση του κτιρίου. 


7. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον χώρο που το περιβάλει, καθώς και για την το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 88415/5094 (8) 

Χαρακτηρισμός ως διατηρητέων δύο (2) κτιρίων που βρίσκονται επί 

των οδών Καλλιδρομίου αρ. 58 και Ανεξαρτησίας αντίστοιχα στην 

περιοχή Εξαρχείων του δήμου Αθηναίων Ν. Αττικής. 

Ο ΥΠΟΥΡΓΟΣ 

ΠΕΡΙΒΑΛΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι- 
κής Αμυνας, Περιβάλλοντος, Χωροταξίας και Δημοσίων Έργων 
κ.λπ.» (ΦΕΚ 526/Β/87). 

3. Την υπ’ αριθ. Υ.1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/87). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Την από 20.9.88 αιτιολογική έκθεση του Τμήματος Παραδοσια¬ 
κών Οικισμών και της Δ/νσης Πολεοδομικού Σχεδιασμού. 

6. Την από 11.10.88 απάντηση της ενδιαφερόμενης Βασιλείας Δ. 
Βουτσινά, αποφασίζουμε: 

1. Χαρακτηρίζονται ως διατηρητέα τα δύο (2) κτίρια που βρίσκονται 
επί των οδών Καλλιδρομίου αρ. 58 και Ανεξαρτησίας αντίστοιχα στην 
περιοχή Εξαρχείων του δήμου Αθηναίων φερόμενα ως ιδιοκτησία Βασι¬ 
λείας Βουτσινά όπως φαίνονται με μαύρη διαγράμμιση στο σχετικό 
πρωτότυπο τοπογραφικό διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την υπ’ αριθ. 88415/1988 πράξη του. Ακριβές αντίγραφο του δια¬ 
γράμματος αυτού αναρτάται στο τμήμα Αρχείου και Σχεδίων του 
Υπουργείου Περιβάλλοντος, Χωροταξίας και Δημοσίων Έργων της Δ/ 
νσης Τοπογραφικών Εφαρμογών, επί είκοσι (20) τουλάχιστον μέρες 
από την επομένη της δημοσίευσης της παρούσας απόφασης στην Εφη¬ 
μερίδα της Κυβερνήσεως. 

2. Στις όψεις των χαρακτηριζόμενων ως διατηρητέων κτιρίων απα¬ 
γορεύεται κάθε αφαίρεση, αλλοίωση ή καταστροφή των επί μέρους αρ¬ 
χιτεκτονικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις στα κτίρια για λόγους λειτουργικούς ή στατικούς εφόσον δεν 
αλλοιώνται ο αρχιτεκτονικός χαρακτήρας και οι βασικές αρχές της σύν¬ 
θεσης των κτιρίων. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων των κτιρίων. 

5. Για οποιαδήποτε οικοδομική εργασία στο εξωτερικό και εσωτερικό 
των διατηρητέων κτιρίων καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-—♦- 

Αριθ. 88416/5095 (9) 

Χαρακτηρισμός ως διατηρητέου του κτιρίου που βρίσκεται στην οδό 

Βλαχάβα 6, του δήμου Ιωαννιτών (ν. Ιωαννίνων) και καθορισμός ει¬ 
δικών όρων και περιορισμών δόμησης». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Υ.1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, κ.λπ. 
(ΦΕΚ 526/Β/87). 

3. Την υπ’ αριθ. Υ.1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξία και Δημοσίων Έργων Μανόλη Παπαστεφανάκι» 
(ΦΕΚ 549/Β/87). 

4. Την υπ’ αριθ. Γ4δ 15883/1903/8.2.88 κοινή απόφαση του 
Υπουργού Προεδρία της Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Το υπ’ αριθ. 51/1988 π.δ/γμα «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων» (ΦΕΚ 19/Δ/88). 

6. Ττ)ν από 25.4.1988 αιτιολογική έκθεση της Δ/νσης Παραδοσια¬ 
κών Οικισμών (Γ7) την οποία υιοθετεί η Δ/νση Πολεοδομικού Σχεδια- 
σμού με το υπ’ αριθ. 259/Δ/88 υπηρεσιακό σημείωμα. 

7. Την από 22.6.1988 σύμφωνη γνώμη των ενδιαφερομένων Δημή- 
τρη Κωστή και Αγγελικής Πανταζοπούλου για τον χαρακτηρισμό ως 
διατηρητέου του παραπάνω κτιρίου, αποφασίζουμε: 

1) Χαρακτηρίζουμε ως διατηρητέο το κτίριο που βρίσκεται στην οδό 
Βλαχάβα 6 στο δήμο Ιωαννιτών (Ν. Ιωαννίνων) φερόμενο ως ιδιοκτη¬ 
σία Αγγελικής Πανταζοπούλου και Δημητρίου Κωστή όπως φαίνεται με 
μαύρη διαγράμμιση στο σχετικό πρωτότυπο τοπογραφικό διάγραμμα 
σε κλίμακα 1:500 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την υπ’ αριθ. 88416/1988 πράξη του. 
Ακριβές αντίγραφο του διαγράμματος αυτού θα είναι αναρτημένο για εί¬ 
κοσι (20) μέρες τουλάχιστον στο τμήμα Αρχείου Σχεδίων της Δ/νσης 
Τοπογραφικών Εφαρμογών του Υπουργείου Περιβάλλοντος, Χωροτα¬ 
ξίας και Δημοσίων Έργων από την δημοσίευση της απόφασης αυτής 
στην Εφημερίδα της Κυβερνήσεως για να λάβουν γνώση οι ενδιαφερό¬ 
μενοι. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς εφόσον δεν αλλοιώνεται ο αρχιτε¬ 
κτονικός χαρακτήρας. 

4) Απαγορεύεται η τοποθέτηση διαφημίσεων και φωτεινών επιγρα¬ 
φών στο κτίριο, πλην των αναγκαίων επιγραφών περιορισμένων διαστά¬ 
σεων που πληροφορούν για την χρήση των χώρων των κτιρίων. 

5) Για οποιαδήποτε οικοδομική εργασία στο εσωτερικό ή εξωτερικό 
του κτιρίου και του περιβάλλοντος χώρου του καθώς και γιορτήν τοπο¬ 
θέτηση επιγραφών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 


6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 29 Δεκεμβρίου 1988 

' Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- ' 

Αριθ. 82919/4737 (10) 

Χαρακτηρισμός ως διατηρητέου του κτιρίου που βρίσκεται στην οδό 

Βρυσσών 5 στο δήμο Χανιών (Ν. Χανιών) και καθορισμός ειδικών 

όρων και περιορισμών δόμησης». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός* (ΦΕΚ 210/Α/85) και ειδικότερα τα άρθρα 3 και 4 (παρ. 2) 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Υ.1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσιών Έργων, κ.λπ. 
(ΦΕΚ 526/Β). 

3. Την υπ’ αριθ. Υ.1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξία και Δημοσίων Έργων Μανόλη Παπαστεφανάκι» 
(ΦΕΚ 549/Β). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρία της Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

. I ’ 

5. Την από 4.7.1988 αιτιολογική έκθεση της Διεύθυνσης Πολεοδο- 
μικού Σχεδιασμού Τμήμα Παραδοσιακών Οικισμών. 

6. Την από 6.9.1988 σύμφωνη γνώμη της ενδιαφερόμενης Άννας 
Ραίλάκη για τον χαρακτηρισμό ως διατηρητέου του παραπάνω κτιρίου, 
αποφασίζουμε: 

1) Χαρακτηρίζετε ως διατηρητέο το κτίριο που βρίσκεται επί της 
οδού Βρυσσών 5 στο δήμο Χανιών (Ν. Χανιών) φερόμενο ως ιδιοκτησία 
Άννας Ραίλάκη όπως φαίνεται με μαύρη διαγράμμιση στο σχετικό 
πρωτότυπο τοπογραφικό διάγραμμα σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. /1988 πράξη του. Ακριβές αντίγραφο του διαγράμματος 
αυτού θα είναι αναρτημένο για είκοσι (20) μέρες τουλάχιστον στο τμήμα 
Αρχείου Σχεδίων της Διεύθυνσης Τοπογραφικών Εφαρμογών του 
Υπουργείου Περιβάλλοντος, Χωροταξίας και Δημοσίων Έργων από 
την δημοσίευση της απόφασης αυτής στην Εφημερίδα της Κυβερνήσεως 
για να λάβουν γνώση οι ενδιαφερόμενοι. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων του. 

3) Επιτρέπεται η αποκατάσταση του κτιρίου στην αρχική του μορφή, 
η στατική ενίσχυση και κάθε εσωτερική μεταρρύθμιση για λόγους λει¬ 
τουργικούς εφόσον δεν αλλοιώνεται ο αρχιτεκτονικός χαρακτήρας του. 

4) Απαγορεύεται η τοποθέτηση διαφημίσεων και φωτεινών επιγρα¬ 
φών στο κτίριο, πλην των αναγκαίων επιγραφών περιορισμένων διαστά¬ 
σεων που πληροφορούν για την χρήση των χώρων του κτιρίου. 

5) Για οποιαδήποτε οικοδομική εργασία στο εσωτερικό ή εξωτερικό 
του κτιρίου καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



_ ΕΦΗΜΕΡ ΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΝΑΚΟΙΝΩΣΕΙΣ 


Αριθ. 11/Φ711065/148 ' (11) 

Ειδοποίηση της γενομένης παραχαταθέσεως αποζημιώσεως λόγω 
απαλλοτριώσεως (προσχυρώσεως) ακινήτων στην θεσ/νίκη. 

ΚΤΗΜΑΤΙΚΗ ΕΤΑΙΡΕΙΑ ΤΟΤ ΔΗΜΟΣΙΟΥ 

Φέρεται σε γνώση των αναγνωρισθησομένων δικαιούχων ότι, η Κτη¬ 
ματική Εταιρεία του Δημοσίου, που εδρεύει στην Αθήνα, ενεργώντας ως 
εντολοδόχος και πληρεξούσιος του ΕΛΛΗΝΙΚΟΥ ΔΗΜΟΣΙΟΥ στη 
διοίκηση - διαχείριση των ακινήτων του, παρακατέθεσε υπέρ αυτών, εκ- 
δοθέντος του 432522/9.12.1988 Γραμματίου Συστάσεως Παρακα¬ 
ταθήκης του Υποκαταστήματος θεσ/νίκης του Ταμείου Παρακαταθη¬ 
κών και Δανείων το ποσό των δραχμών οκτώ εκατομμυρίων 
(8.000.000) ως αποζημίωση που ορίστηκε με την 1099/1987 από¬ 


φαση του Πολυμελούς Πρωτοδικείου θεσ/νίκης για τα υπό τους αριθ¬ 
μούς 51-52-53-49-50-51 και 51-50-49-46-45-51 και από μ2 20 
και 60 αντίστοιχα δύο τμήματα ακινήτων που εμφαίνονται στο τοπο- 
γραφικό διάγραμμα που συνοδεύει την 2995/1971 πράξη της Πολεο¬ 
δομίας θεσ/νίκης δυνάμει της οποίας αυτά κείμενα στην θεσ/νίκη, 
πλησίον της νέας παραλιακής Λεωφόρου, και ειδικότερα επί της οδού 
Μαυροκορδάτου, προσκυρώθηκαν σε όμορο ακίνητο ιδιοκτησίας του 
Ελληνικού Δημοσίου. 

Αθήνα, 12 Ιανουάριου 1989 

Ο Πληρεξούσιος Δικηγόρος 
ΙΩΑΝΝΗΣ Σ. ΠΑΠΑΓΕΩΡΓΟΠΟΥΛΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


